CELEX: 52009DP0082
Language: da
Date: 2009-11-24 00:00:00
Title: Anmodning om beskyttelse af Tobias Pflügers parlamentariske immunitet Europa-Parlamentets beslutning af 24. november 2009 om anmodning om beskyttelse af Tobias Pflügers immunitet og privilegier (2009/2055(IMM))

21.10.2010   
            
            
               DA
            
            
               Den Europæiske Unions Tidende
            
            
               CE 285/84
            
         Tirsdag, den 24. november 2009Anmodning om beskyttelse af Tobias Pflügers parlamentariske immunitet
   P7_TA(2009)0082
   Europa-Parlamentets beslutning af 24. november 2009 om anmodning om beskyttelse af Tobias Pflügers immunitet og privilegier (2009/2055(IMM))
   2010/C 285 E/15
   
      Europa-Parlamentet,
   der henviser til anmodning fra Tobias Pflüger om beskyttelse af hans immunitet og privilegier, hvorom der blev givet meddelelse på plenarmødet den 5. maj 2009,
   der henviser til artikel 10 i protokollen af 8. april 1965 vedrørende De Europæiske Fællesskabers privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
   der henviser til De Europæiske Fællesskabers Domstols domme af 12. maj 1964 og af 10. juli 1986 (1),
   der henviser til artikel 46 i Forbundsrepublikken Tysklands grundlov,
   der henviser til sin afgørelse af 16. maj 2006 om anmodning om ophævelse af Tobias Pflügers immunitet (2),
   der henviser til forretningsordenens artikel 6, stk. 3, og artikel 7,
   der henviser til betænkning fra Retsudvalget (A7-0054/2009),
   
               A
            
            
               der henviser til, at Parlamentet allerede har ophævet Tobias Pflügers immunitet ved sin afgørelse af 16. maj 2006 vedrørende de samme faktiske forhold,
            
         
               B
            
            
               der henviser til, at en efterprøvning har vist, at Europa-Parlamentets prærogativer hverken er truet af dommen af 2. marts 2009 mod Tobias Pflüger eller af anklagemyndighedens anmodning af 15. april 2009 om en skærpelse af den straf, Tobias Pflüger er idømt,
            
         
               1
            
            
               vedtager ikke at beskytte Tobias Pflügers immunitet;
            
         
               2
            
            
               pålægger sin formand straks at sende denne afgørelse og det kompetente udvalgs betænkning til Forbundsrepublikken Tysklands kompetente myndigheder.
            
         
      (1)  Sag 101/63, Wagner mod Fohrmann og Krier, Sml. 1954-1964, s. 483, og sag 149/85, Wybot mod Faure m.fl., Sml. 1986, s. 2391.
   
      (2)  EUT C 297 E af 7.12.2006, s. 74.